|  |  |  |  |  |  |  |
| --- | --- | --- | --- | --- | --- | --- |
| Numele: ………………………………………………………………………………………...Inițiala prenumelui tatălui: ……………………Prenumele: …………………………………....…………………………………………………Școala de proveniență: ………………………..…………………………………………………Centrul de examen: …………………………..Localitatea: ……………………………………Județul: ………………………………………..

|  |  |
| --- | --- |
| Nume și prenume asistent | Semnătura |
|  |  |
|  |  |

 |

Prezenta lucrare conține \_\_\_\_\_\_\_\_ pagini

**EVALUAREA NAȚIONALĂ PENTRU**

**ABSOLVENȚII CLASEI a VIII-a**

Anul școlar 2021 – 2022

Limba și literatura română

|  |  |  |  |  |
| --- | --- | --- | --- | --- |
| A | COMISIA DE EVALUARE | NOTA(CIFRE ȘI LITERE) | NUMELE ȘI PRENUMELE PROFESORULUI | SEMNĂTURA |
|  | EVALUATOR I |  |  |  |
|  | EVALUATOR II |  |  |  |
|  | EVALUATOR III |  |  |  |
|  | EVALUATOR IV |  |  |  |
|  | NOTA FINALĂ |  |  |  |

|  |  |  |  |  |
| --- | --- | --- | --- | --- |
| B | COMISIA DE EVALUARE | NOTA(CIFRE ȘI LITERE) | NUMELE ȘI PRENUMELE PROFESORULUI | SEMNĂTURA |
|  | EVALUATOR I |  |  |  |
|  | EVALUATOR II |  |  |  |
|  | EVALUATOR III |  |  |  |
|  | EVALUATOR IV |  |  |  |
|  | NOTA FINALĂ |  |  |  |

|  |  |  |  |  |
| --- | --- | --- | --- | --- |
| C | COMISIA DE EVALUARE | NOTA(CIFRE ȘI LITERE) | NUMELE ȘI PRENUMELE PROFESORULUI | SEMNĂTURA |
|  | EVALUATOR I |  |  |  |
|  | EVALUATOR II |  |  |  |
|  | EVALUATOR III |  |  |  |
|  | EVALUATOR IV |  |  |  |
|  | NOTA FINALĂ |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Probă scrisă la limba și literatura română

|  |
| --- |
|  |

* **Toate subiectele sunt obligatorii.**
* **Se acordă zece puncte din oficiu.**
* **Timpul de lucru efectiv este de două ore.**

**SUBIECTUL I (70 de puncte)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Citește fiecare dintre textele de mai jos pentru a putea răspunde cerințelor formulate.**

**Textul 1**

|  |
| --- |
| "Aşa se face că, în faptul serii, o arătare ciudată, un băiat îmbrăcat în nişte haine rupte, cu un bandaj alb peste un ochi, cu un basc ţuguiat pe cap şi cu un băţ gros în mână, mergea șchiopătând pe străzile din preajma liceului, cercetând cu ochiul liber fiecare curte, fiecare cerdac, fiecare grădină. Rănitul se aşeză, în sfârșit, obosit pe bordura unui trotuar şi începu să mănânce seminţe iscodind cu amândoi ochii, bineînţeles după ce-şi ridicase o idee bandajul, ceea ce se petrecea pe cerdacul\* casei din faţa lui. Acolo, pe cerdac, o fată negricioasă, îmbrăcată într-o rochie foarte albă, vorbea cu o bătrână înaltă şi uscată. Rănitul care mânca de zor seminţe înţelese destul de repede, mai ales din gesturile fetei, că discuţia de pe cerdac nu era amicală. Dar pentru că nu auzea nicio vorbă şi murea de curiozitate să audă totul, îşi trase din nou bandajul peste ochi şi șchiopătând cumplit traversă strada. Se aşeză fără zgomot pe bordura trotuarului din faţă. Apoi îşi reluă la iuţeală ocupaţia de mâncător de seminţe, ciulindu-şi teribil urechile. Şi înregistra totul ca pe bandă de magnetofon. ― Ţi-am mai spus, Laura! ameninţa cu voce aspră bătrâna. N-ai ce căuta printre haimanalele de aici... Înţelege o dată pentru totdeauna! (…) ― Bunicuţo, dar te rog, te rog foarte mult... răsună o voce făcută parcă din clinchete de clopoţei. ― Poţi să te plimbi unde vrei, continuă bătrâna cu o voce obişnuită, dar pe care rănitul o califică imediat urâcioasă şi scârțiită, dar nu-ţi dau voie să faci cunoştinţe. Taică-tău te-a lăsat în seama mea... Eu hotărăsc, Laura. Eu nu rog şi nu sfătuiesc. ― Dar tăticul spunea... ― Lasă-l în pace pe tăticul. Ştiu eu mai bine cum se cresc copiii. Eu l-am făcut şi pe dânsul om... Deşi ar putea să-i fie ruşine... N-a mai dat pe la mine de când erai atâtica... Rănitul nu văzu gestul bătrânei, dar auzi în schimb vocea fetei în alb: aceeaşi voce de clopoţei. ― Zău, bunicuţo, gândește-te, singură, atâta timp. Asta e o tortură. Mai bine mă duceam cu tăticul... ― Dar eu cum stau de atâta timp singură şi nu mă vaiet? Şi să nu-mi mai spui că era mai bine să te duci cu tăticul, că mă supăr rău... Ştii foarte bine unde e el. ― Bunicuţo, iartă-mă, n-am vrut să te jignesc, zău, bunicuţo... Ţi-am spus, fiindcă tăticul m-a învăţat să fiu sinceră... " (Constantin Chiriță, *Cireșarii*, vol. II)\*cerdac - verandă, pridvor, balcon.   |

**Textul 2**

|  |
| --- |
| „Relația nepoților cu bunicii lor este esențială în dezvoltarea copiilor. Bunicii sunt părinții mai îngăduitori ai celor mici, a doua lor casă și o bună parte din universul copilăriei lor. Bunicii sunt un element important din copilăria celor mici și o bună parte din experiențele din copilărie sunt strâns legate de relația cu bunicul și bunica. Fie că sunt bunici de la țară, fie că sunt bunici care trăiesc la oraș, copiii se atașează rapid de aceste două figuri, care adesea sunt mai îngăduitoare decât mama și tata și mai dispuse să se joace.Pentru un copil, bunicii constituie o lecție de viață din multe puncte de vedere. În primul rând, bunicii îi învață pe cei mici despre rolul copiilor, părinților și părinților acestora în familie. Prin bunicii lor, copiii înțeleg mai bine că mama și tata au fost cândva ca ei și că în viitor și ei vor putea avea propriii lor copii.În al doilea rând, prin bunici se poate descoperi istoria familiei și fiecare membru al acesteia află de unde provine și cine este el. Pentru copii, prezența bunicilor în viața lor întărește importanța și valorile familiei.Bunicii sunt adulții care au mai puține reguli plictisitoare și o dispoziție mai mare de joacă și distracție. Grație acestui lucru, între nepoți și bunici se formează rapid o legătură puternică, indiferent de diferențele de personalitate și mai ales cele de vârstă. Pentru cei mici, bunicii sunt adesea niște aliați de nădejde.”(*Relația între nepoți și bunici, o legătură familială importantă*, http://parinti.acasa.ro) |

**A.**

|  |
| --- |
| 1. Notează două cuvinte care arată spațiul în care se desfășoară acțiunea din textul 1. **2 puncte** ­ |

|  |
| --- |
| 2. Scrie în casetă litera corespunzătoare răspunsului corect, valorificând informațiile din textul 1. Bătrâna este:a) mama Laurei. * 1. b) bunica fetiței.
	2. c) o vecină.
	3. d) o doamnă oarecare.
	4.

 Răspunsul corect: **2 puncte** |

|  |
| --- |
| 3. Scrie în casetă litera corespunzătoare răspunsului corect, valorificând informațiile din textul 1. Rănitul se așeză:a) în grădină. * 1. b) în curte.
	2. c) pe cerdacul casei.
	3. d) pe bordura unui trotuar.
	4.

 Răspunsul corect: **2 puncte** |

|  |
| --- |
| 4. Scrie în casetă litera corespunzătoare răspunsului corect, valorificând informațiile din textul 2. Bunicii sunt adulții care: a) au mai puține reguli plictisitoare și o dispoziție mai mică de joacă și distracție.b) au mai multe reguli plictisitoare și o dispoziție mai mare de joacă și distracție. c) au mai puține reguli plictisitoare și o dispoziție mai mare de joacă și distracție.d) au mai multe reguli plictisitoare și o dispoziție mai mică de joacă și distracție.* 1.

 Răspunsul corect: **2 puncte** |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 5. Notează „X” în dreptul fiecărui enunț pentru a stabili corectitudinea sau incorectitudinea acestuia, bazându-te pe informațiile din cele două texte. **6 puncte**

|  |  |  |
| --- | --- | --- |
| **Enunțul** | **Corect** | **Incorect** |
| Rănitul înţelese că discuţia de pe cerdac era amicală. |  |  |
| Băiatul murea de curiozitate să audă totul. |  |  |
| Bătrâna afirmă că știe cum se cresc copiii. |  |  |
| Pentru un copil, bunicii nu constituie o lecție de viață. |  |  |
| Prin bunici se poate descoperi istoria familiei. |  |  |
| Între nepoți și bunici se formează rapid o legătură puternică. |  |  |

 |

|  |
| --- |
| 6. Menționează, în câte un enunț, tiparul textual identificat în fiecare dintre fragmentele de mai jos.  **6 puncte****a) „**o arătare ciudată, un băiat îmbrăcat în nişte haine rupte, cu un bandaj alb peste un ochi, cu un basc ţuguiat pe cap şi cu un băţ gros în mână....”**b) „**― Dar tăticul spunea...  ― Lasă-l în pace pe tăticul. Ştiu eu mai bine cum se cresc copiii. Eu l-am făcut şi pe dânsul om... Deşi ar putea să-i fie ruşine... N-a mai dat pe la mine de când erai atâtica...”\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |
| --- |
| 7. Prezintă, în 30 – 70 de cuvinte, o temă comună celor două texte date, valorificând câte un element de conținut. **6 puncte** |

|  |
| --- |
| 8. Crezi că prezența bunicilor în viața copiilor este importantă? Motivează-ți răspunsul, în 50 – 100 de cuvinte, valorificând textul 1. **6 puncte**  |

|  |
| --- |
| 9. Asociază fragmentul dat din textul *„*Cireșarii” de Constantin Chiriță cu un alt text literar studiat la clasă sau citit ca lectură suplimentară, prezentând, în 50 – 100 de cuvinte, o valoare morală/culturală comună, prin referire la câte o secvență relevantă din fiecare text. **6 puncte**   |

**B.**

|  |
| --- |
| 1. Scrie în casetă litera corespunzătoare răspunsului corect. Conțin diftong toate cuvintele din seria:a) idee, familie * 1. b) petrecea, apoi
	2. c) băiat, negricioasă
	3. d) istorie, știu
	4.

 Răspunsul corect: **2 puncte** |

|  |
| --- |
| 2. Scrie în casetă litera corespunzătoare răspunsului corect.Seria care conține doar cuvinte compuse este:a) mâncător, fiecare * 1. b) iuțeală, bunicuță
	2. c) negricioasă, reluă
	3. d) bineînțeles, totdeauna
	4.

 Răspunsul corect: **2 puncte** |

|  |
| --- |
| 3. Omonimul cuvântului subliniat în secvenţa: „Poţi să te plimbi unde vrei..”. apare în varianta de răspuns:a) Nu știu unde a plecat. * 1. b) Merg unde spui.
	2. c) Nu eram pe aceleași lungimi de unde.
	3. d) Unde dai și unde crapă.
	4.

 Răspunsul corect: **2 puncte** |

|  |
| --- |
| 4. Sinonimele potrivite pentru cuvintele subliniate în fragmentul: „― Eu hotărăsc, Laura. Eu nu rog şi nu sfătuiesc.” sunt:a) spun, plănuiesc* 1. b) decid, îndrum
	2. c) zic, cert
	3. d) comunic, povățuiesc.
	4.

 Răspunsul corect: **2 puncte** |

|  |
| --- |
| 5. Selectează, din fragmentul următor, trei verbe aflate la moduri diferite, pe care le vei preciza: „― Lasă-l în pace pe tăticul. Ştiu eu mai bine cum se cresc copiii. Eu l-am făcut şi pe dânsul om... Deşi ar putea să-i fie ruşine... N-a mai dat pe la mine de când erai atâtica.” **6 puncte**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |

|  |
| --- |
| 6. Completează cu o propoziție enunțul „Înţelege o dată pentru totdeauna.”, precizând tipul raportului sintactic din fraza obținută. **6 puncte**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   |

|  |
| --- |
| 7. Alcătuiește o propoziție afirmativă, în care substantivul „bunică” să aibă funcția sintactică de complement prepozițional (a) și o propoziție negativă, în care pronumele personal „el” să aibă funcția sintactică de subiect (b). **6 puncte**a)b)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   |

|  |
| --- |
| 8. Enunțul următor reprezintă sfatul unei bunici pentru nepoții ei. Corectează greșelile de orice natură, rescriind enunțul! **6 puncte** - Copiii fiți cuminți și ascultați îndemnurile părinților voștrii. Ei î-și doresc ce ie mai bine pentru voi. |

**SUBIECTUL AL II-LEA (20 de puncte)**

|  |
| --- |
|  Imaginează-ți că ai petrecut o zi din vacanță împreună cu bunicii tăi.  Scrie un text narativ, de cel puțin 150 de cuvinte, în care să prezinți o întâmplare neprevăzută petrecută în acea zi, inserând o secvență descriptivă și una dialogată.  **Punctajul pentru compunere se acordă astfel:** • conținutul compunerii – 12 puncte • redactarea compunerii – 8 puncte (marcarea corectă a paragrafelor – 1 punct; coerența textului – 1 punct; proprietatea termenilor folosiți – 1 punct; corectitudine gramaticală – 1 punct; claritatea exprimării ideilor – 1 punct; respectarea normelor de ortografie – 1 punct; respectarea normelor de punctuație – 1 punct; lizibilitate – 1 punct).  **Notă!** Compunerea nu va fi precedată de titlu sau de motto. Punctajul pentru redactare se acordă doar în cazul în care compunerea are minimum 150 de cuvinte și dezvoltă subiectul propus.    |

**EVALUAREA NAŢIONALĂ PENTRU ABSOLVENŢII CLASEI a VIII-a**

**Anul școlar 2021 – 2022**

**Limba şi literatura română**

**BAREM DE EVALUARE ȘI DE NOTARE**

* **Se punctează orice modalitate de rezolvare corectă a cerințelor.**
* **Nu se acordă punctaje intermediare, altele decât cele precizate explicit în barem.**
* **Se acordă zece puncte din oficiu. Punctajul total este de 100 de puncte. Nota finală se calculează prin împărțirea la zece a punctajului total acordat pentru lucrare.**

**SUBIECTUL I (70 de puncte)**

**A.**

1. câte 1 punct pentru notarea oricăror două cuvinte din textul 1, care arată spațiul în care se desfășoară acțiunea (de exemplu: *pe străzile din preajma liceului*, *pe bordura unui trotuar*, *pe cerdacul casei*) **2 x 1 punct = 2 puncte**

2. scrierea literei corespunzătoare răspunsului corect: **b**  **2 puncte**

3. scrierea literei corespunzătoare răspunsului corect: **d**  **2 puncte**

4. scrierea literei corespunzătoare răspunsului corect: **c** **2 puncte**

5. câte 1 punct pentru stabilirea corectitudinii/incorectitudinii fiecăruia dintre enunțuri; notarea a două variante de răspuns pentru un enunț – 0 puncte **6 x 1 punct = 6 puncte**

|  |  |  |
| --- | --- | --- |
| **Enunțul** | **Corect** | **Incorect** |
| Rănitul înţelese că discuţia de pe cerdac era amicală. |  | **X** |
| Băiatul murea de curiozitate să audă totul. | **X** |  |
| Bătrâna afirmă că știe cum se cresc copiii. | **X** |  |
| Pentru un copil, bunicii nu constituie o lecție de viață. |  | **X** |
| Prin bunici se poate descoperi istoria familiei. | **X** |  |
| Între nepoți și bunici se formează rapid o legătură puternică. | **X** |  |

6. – câte 2 puncte pentru menționarea tiparului textual identificat în fiecare dintre fragmentele date: a) *descriptiv*;b) *dialogat (dialogal)*; **2 x 2 puncte = 4 puncte**

– câte 1 punct pentru formularea fiecărui răspuns în enunț **2 x 1 punct = 2 puncte**

7. Prezentarea unei teme comune celor două texte (de exemplu: familia, temă evidențiată prin relația/comunicarea dintre bunici și nepoți/prezentarea modului în care bunicii influențează dezvoltarea copiilor etc.) **6 puncte**

– precizarea unei teme comune – 2 puncte

– câte 1 punct pentru prezentarea temei în fiecare dintre cele două texte (prezentare adecvată prin valorificarea unui element de conținut din fiecare text – 1 punct; încercare de prezentare – 0 puncte) – 2 x 1 punct = 2 puncte

– respectarea normelor de punctuație și a ortografiei (0 – 1 greșeli – 1 punct; 2 sau mai multe greșeli – 0 puncte) – 1 punct

– încadrarea în numărul de cuvinte indicat – 1 punct

8. Motivarea răspunsului la întrebarea dată **6 puncte**

– menționarea răspunsului la întrebarea dată – 1 punct

– motivarea răspunsului menționat (motivare adecvată – 1 punct; încercare de motivare – 0 puncte) – 1 punct

– valorificarea textului indicat (valorificare adecvată și nuanțată – 2 puncte; citarea sau parafrazarea unei secvențe – 1 punct; lipsa valorificării – 0 puncte) – 2 puncte

– respectarea normelor de punctuație și a ortografiei (0 – 1 greșeli – 1 punct; 2 sau mai multe greșeli – 0 puncte) – 1 punct

– încadrarea în numărul de cuvinte indicat – 1 punct

Notă! Nu este necesară formularea unei concluzii sau utilizarea conectorilor de tipul „în primul rând”, „în al doilea rând” etc.

9. Asocierea fragmentului din „ Cireșarii” de Constantin Chiriță cu un text literar studiat la clasă sau citit ca lectură suplimentară, prin prezentarea unei valori morale/culturale comune (de exemplu: *respectul/educația* etc.) **6 puncte**

− identificarea unei valori în textul dat – 1 punct

− precizarea unui text literar asociat textului indicat, menționând titlul și autorul – 1 punct

− câte 1 punct pentru prezentarea valorii identificate, prin referire la câte o secvență relevantă din fiecare text (prezentare adecvată – 1 punct; încercare de prezentare – 0 puncte) – 2 x 1 punct = 2 puncte

− respectarea normelor de punctuație și a ortografiei (0 – 1 greșeli – 1 punct; 2 sau mai multe greșeli – 0 puncte) – 1 punct

− încadrarea în numărul de cuvinte indicat – 1 punct

**B.**

**1.** scrierea literei corespunzătoare răspunsului corect: **c 2 puncte**

**2.** scrierea literei corespunzătoare răspunsului corect: **d 2 puncte**

**3.** scrierea literei corespunzătoare răspunsului corect: **c 2 puncte**

**4.** scrierea literei corespunzătoare răspunsului corect: **b 2 puncte**

**5.** – câte 1 punct pentru selectarea a trei verbe aflate la moduri diferite (de exemplu: „am făcut”, „ar putea”, „să fie”) **3 x 1 punct = 3 puncte**

– câte 1 punct pentru precizarea modului fiecărui verb (de exemplu: „am făcut” – modul indicativ, „ar putea” – modul condițional-optativ, „să fie” – modul conjunctiv)

**6.** Completarea enunțului dat cu o propoziție (de exemplu: *Înțelege o dată pentru totdeauna că așa va fi./ Înțelege o dată pentru totdeauna și nu mai încerca altfel./ Ascultă și înțelege o dată pentru totdeauna.* etc.) **6 puncte**

– completarea cu o singură propoziție – 2 puncte

– precizarea tipului de raport sintactic din fraza obținută (de exemplu: *Înțelege o dată pentru totdeauna că așa va fi. -* subordonare*/ Înțelege o dată pentru totdeauna și nu mai încerca altfel.-* coordonare*/ Ascultă și înțelege o dată pentru totdeauna. -* coordonare etc.) - 2 puncte

– corectitudinea logică a frazei – 1 punct

– respectarea normelor de punctuație și a ortografiei (0 – 1 greșeli – 1 punct; 2 sau mai multe greșeli – 0 puncte) – 1 punct

7. Alcătuirea unei propoziții afirmative, în care substantivul „bunică” să aibă funcția sintactică de complement prepozițional (a) și a unei propoziții negative, în care pronumele personal „el” să aibă funcția sintactică de subiect (b). **6 puncte**

– câte 1 punct pentru respectarea tipului de propoziție cerut: propoziție afirmativă (de exemplu: *Vorbim despre bunica./ Mă gândesc la bunica* etc.); propoziție negativă (de exemplu: *El nu citește suficient./ El nu răspunde neîntrebat.* etc.) - 2 x 1 punct = 2 puncte

– câte 1 punct pentru alcătuirea fiecărei propoziții, cu respectarea cerințelor date: substantivul „bunică” să aibă funcția sintactică de complement prepozițional (de exemplu: *Vorbim despre bunica./ Mă gândesc la bunica* etc.); pronumele „el” să aibă funcția sintactică de subiect (de exemplu: *El nu citește suficient./ El nu răspunde neîntrebat.* etc.)

 2 x 1 punct = 2 puncte

– câte 1 punct pentru corectitudinea logică și gramaticală a fiecărei propoziții

 2 x 1 punct = 2 puncte

**8.** Rescrierea enunțului dat, corectând greșelile de orice natură (de exemplu: *- Copii, fiți cuminți și ascultați îndemnurile părinților voștri! Ei își doresc ce e mai bine pentru voi*.) – 0 greșeli – 6 puncte; 1 greșeală – 5 puncte; 2 greșeli – 4 puncte; 3 greșeli – 3 puncte; 4 greșeli – 2 puncte; 5 greșeli – 1 punct; 6 sau mai multe greșeli – 0 puncte 6 puncte

Notă! În evaluarea răspunsului se va ține cont de scrierea corectă a enunțului dat, întrucât în rescrierea acestuia elevul poate face și alte greșeli.

 **3 x 1 punct = 3 puncte**

**SUBIECTUL AL II-LEA (20 de puncte)**

**Conținutul compunerii – 12 puncte**

− prezentarea unei întâmplări neprevăzute dintr-o zi de vacanță petrecută cu bunicii: adecvat și nuanțat – 4 puncte; adecvat, schematic – 2 puncte; parțial adecvat, încercare de prezentare – 1 punct; lipsa adecvării la cerință – 0 puncte **4 puncte**

− respectarea trăsăturilor tiparului narativ (de exemplu: succesiunea logică a evenimentelor, prezența personajelor etc.): în totalitate – 4 puncte; parțial, cu divagații – 2 puncte; lipsa tiparului narativ – 0 puncte **4 puncte**

− câte 2 puncte pentru includerea în compunere a fiecărei secvențe indicate (dialogată, descriptivă) **2 x 2 puncte = 4 puncte**

**Redactarea compunerii – 8 puncte**

– marcarea corectă a paragrafelor **1 punct**

– coerența textului: în totalitate – 1 punct; parțial – 0 puncte **1 punct**

– proprietatea termenilor folosiți: în totalitate – 1 punct; parțial – 0 puncte **1 punct**

– corectitudinea gramaticală: în totalitate – 1 punct; parțial – 0 puncte **1 punct**

– claritatea exprimării ideilor: în totalitate – 1 punct; parțial – 0 puncte **1 punct**

– respectarea normelor de ortografie: 0 – 1 greșeli – 1 punct; 2 sau mai multe greșeli – 0 puncte

 **1 punct**

– respectarea normelor de punctuație: 0 – 2 greșeli – 1 punct; 3 sau mai multe greșeli – 0 puncte

 **1 punct**

– lizibilitatea **1 punct**

**Notă!** Compunerea nu va fi precedată de titlu sau de motto. Punctajul pentru redactare se acordă doar în cazul în care compunerea are minimum 150 de cuvinte și dezvoltă subiectul propus.